text: CONVIVÈNCIES D'INICI DE CURS, 2021
  Hi havia ganes d'eixir de l'aula. Hi havia ganes d'ajuntar-se amb les companyes i companys i gaudir d'un matí diferent, coneixent un poc més a qui tenim al nostre costat tots els dies. I això és el que han fet tots els cursos d'ESO i Batxillerat. Hem anat al Parc de les Esclaves, al poliesportiu i a l'ermita de Santa Anna i el seu valuós entorn natural. Després d'esmorzar, la dinàmica preparada ens ha ajudat a aprofundir en els gustos i interessos dels altres. En acabar les activitats hem fet una celebració de la paraula en la qual hem presentat el lema d'enguany "Al teu costat" i hem animat als alumnes a què estiguen pròxims a aquells que més ho necessiten.